Brenz (rivero)

Brenz [BRENC] estas rivero en Germanio. Ĝi fluas en la federaciaj landoj Baden-Virtembergo (distrikto Heidenheim) kaj Bavario (distrikto Dillingen an der Donau). Ĝi fontas en pitoreska fontolago nomata Brenztopf en Königsbronn en la mezalta montaro Ŝvabia Ĵuraso (germane Schwäbische Alb). Post vojo de 51,7 (laŭ aliaj kalkuloj 52,6) kilometroj ĝi fine enfluas la internacian riveron Danubo.